CELEX: 62020TN0337
Language: hu
Date: 2020-05-27 00:00:00
Title: T-337/20. sz. ügy: 2020. május 27-én benyújtott kereset – Hochmann Marketing kontra EUIPO (bittorrent)

3.8.2020   
            
            
               HU
            
            
               Az Európai Unió Hivatalos Lapja
            
            
               C 255/25
            
         
      2020. május 27-én benyújtott kereset – Hochmann Marketing kontra EUIPO (bittorrent)
      (T-337/20. sz. ügy)
      (2020/C 255/32)
      Az eljárás nyelve: német
      
         Felek
      
      
         Felperes: Hochmann Marketing GmbH (Neu-Isenburg, Németország) (képviselő: J. Jennings ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         Az EUIPO előtti eljárás adatai
      
      
         A vitatott védjegy: bittorrent európai uniós szóvédjegy – 3 216 439. sz. európai uniós szóvédjegy
      
         A megtámadott határozat: az EUIPO negyedik fellebbezési tanácsának 2020. március 30-án hozott határozata (R 187/2020-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot;
               
            
                  —
               
               
                  az EUIPO-t kötelezze a költségek viselésére.
               
            
         Jogalapok
      
      
                  —
               
               
                  Súlyosan téves jogalkalmazás, mivel az osztrák védjeggyé történő átalakítás nem egyértelműen kizárt;
               
            
                  —
               
               
                  az Európai Unió Alapjogi Chartája 47. cikkének, valamint azon önkényes feltételezésnek a megsértése, amely szerint a felperes soha nem hivatkozott tényekkel alátámasztva arra, hogy meg kell állapítani az ausztriai használat fennállását;
               
            
                  —
               
               
                  az (EU) 2017/1001 európai parlamenti és tanácsi rendelet 103. cikke (1) bekezdésének megsértése;
               
            
                  —
               
               
                  súlyos eljárási hibák és téves jogalkalmazás, mivel a fellebbezési tanács figyelmen kívül hagyta az EUIPO azon megállapítását és szándékát, hogy a német védjeggyé történő átalakítás jogszerű volt;
               
            
                  —
               
               
                  az Európai Unió Alapjogi Chartája 47. cikkének megsértése amiatt, hogy a C–118/18. P. sz. eljárásban ismételten figyelmen kívül hagyták a használatra vonatkozó bizonyítékokat;
               
            
                  —
               
               
                  eljárási hiba és az Európai Unió Alapjogi Chartája 47. cikkének megsértése, mivel a felperesnek nem hiányzik az eljárás kimeneteléhez fűződő gazdasági érdeke;
               
            
                  —
               
               
                  súlyos eljárási hibák és téves jogalkalmazás, amelyek abból erednek, hogy figyelembe vették a beavatkozó 2019. szeptember 23-i beadványában előadott érveket a felperes által állítólagosan rosszhiszeműen benyújtott nemzeti védjegybejelentés miatt;
               
            
                  —
               
               
                  súlyosan téves jogalkalmazás, amely abból ered, hogy a C–149/11. sz. ügyben hozott ítélet alapján kizárták az (EU) 2017/1001 európai parlamenti és tanácsi rendelet 139. cikke (2) bekezdésének a) pontjában előírt átalakítást;
               
            
                  —
               
               
                  súlyos eljárási szabálytalanságok és téves jogalkalmazás, tekintettel arra, hogy az állásfoglalást csak az osztrák védjegy törlését követően kérték az EUIPO-tól, és az EUIPO a mai napig nem határozott a felperes által az átalakítás iránti kérelemben előadott érvekről;
               
            
                  —
               
               
                  téves jogalkalmazás a költségek viselésére kötelezést illetően.